

**REPUBLIKA E KOSOVËS KOMUNA E VUSHTRRISË**

**Raporti për mbajtjen e takimit të dytë publik me qytetarë i Kryetarit të Komunës për punën 1 vjeçare Janar-Dhjetor 2023**

Takimi i dytë publik me qytetarë i kryetarit të Komunës së Vushtrrisë Ferit Idrizi, është mbajtur me datë 29.12.2023, me fillim nga ora 11:00 në sallën e Qendrës së Kulturës “Hasan Prishtina”.

Ky raport është përgatitur duke u bazuar në Udhëzimin Administrativ (MAPL) Nr.06/2018 për Standardet Minimale të Konsultimit Publik në Komuna me theks neni 5. Zbatimi i standardeve të konsultimit publik dhe neni 17. Mbledhja e komenteve, komunikimi dhe adresimi i tyre.

Në këtë raport mund të gjeni të dhëna që nga mbajtja e takimit të dytë publik dhe mënyra e marrjes së kërkesës nga ana e qytetarëve, në formë fizike, elektronike dhe në takimin direkt të mbajtur.

Ftesa për mbajtjen e takimit të dytë publik me qytetarë është publikuar në uebafaqen e Komunës së Vushtrrisë, në platformën e konsultimeve publike, si dhe në rrjetin social facebook të Komunës së Vushtrrisë, me datë 07.12.2023.

Në uebfaqe:

<https://kk.rks-gov.net/vushtrri/wp-content/uploads/sites/33/2023/12/Njoftim-per-organizimin-e-takimit-te-dyte-publik-me-qytetare.pdf>

Në facebook:

<https://www.facebook.com/photo/?fbid=688551460073323&set=a.256978846563922>

Në platformën e konsultimeve publike:

<https://konsultimet.rks-gov.net/viewMeeting.php?MeetingID=238>

Me datë 03.01.2024 është publikuar procesverbali nga takimi parë publik me qytetarët për vitin 2023.

<https://kk.rks-gov.net/vushtrri/category/takimet-publike/?page=2024>

Pas përfundimit të takimit publik është publikuar edhe një lajm ku tregon për mbajtjen e takimit:

Në uebfaqe: <https://kk.rks-gov.net/vushtrri/news/kryetari-idrizi-mbajti-takimin-e-dyte-publik-me-qytetare-per-vitin-2023/>

Në facebook: <https://www.facebook.com/KomunaVushtrri/posts/701179178810551>

Tabela me të dhëna të përgjithshme për numrin e pjesëmarrësve dhe numrin e kërkesave të pranuara.

|  |  |  |  |  |
| --- | --- | --- | --- | --- |
| **Metoda e konsultimit** | **Data** | **Numri i pjesëmarrësve**  | **Numri i atyre që kanë dhënë komente, kërkesa/sugjerime** | **Numri i kërkesave të pranuara** |
| 1-Takimi i dytë publik | 29.12.2023 | F M T15 27 42 | 8 | 17 |
| Totali i pjesëmarrësve:F M T15 27 42 | Totali i qytetarëve që kanë dhënë komente, kërkesa/sugjerime: 8 | Totali i kërkesave:17 |

Tabela e detajuar me informatat për kërkesat e parashtruara nga qytetarët, arsyetimet për kërkesat e pranuara dhe të refuzuara.

|  |  |  |  |  |
| --- | --- | --- | --- | --- |
| Nr | Kërkesat/Sugjerimet/Komentet | Kush e ka dhënë kërkesën/sugjerimin | Statusi ikërkesës/sugjerimit (pranuar, pjesërisht i pranuar apo refuzuar) | Arsyetimi (komentimi për pranimin pjesërisht dhe refuzimin e komenteve është i detyrueshëm) |
| 1. | 1. Rregullimi i rrugëve “Avdyl Mehmeti”, “Aziz Salihu” dhe “Mehmet Kosumi” | Ismajl Haziri, kryetar i lagjes urbane Dardania | Pranohet | Këto rrugë janë në planifikim për vitin 2024 |
| 2. Furnizimi i lagjes Dardania me kontejner  | Pranohet | Drejtoria për Shërbime Publike do të bëjë furnizimin me kontejner për banorët e kësaj lagjeje  |
| 3. Ndarja e tokës për ndërtim të stacionit të autobusëve  | Pranohet pjesërisht  | Parcela është pronë e Ministrisë së Drejtësisë.  |
| 4. Të bëhet falja e tatimit në pronë | Pranohet | Komuna e Vushtrrisë përmes Kuvendit të Komunës ka bërë faljen e tatimit në pronë për vitin 2023 |
| 5. Të vendoset një tabelë që ndalohet hedhja e mbeturinave | Pranohet | Tabela do të vendoset nga Drejtoria për Shërbime Publike |
| 6. Të bëhet funksionalizimi i semaforëve  | Pranohet pjesërisht | Semaforët janë nën menaxhim nga Ministria e Mjedisit, Planifikimit Hapësinor dhe Infrastrukturës, megjithatë Komuna e Vushtrrisë në vazhdimësi ka bërë kërkesë që të funksionalizohen të njëjtit  |
| 7. Të vendosen shenjat e komunikacionit dhe emërimet e rrugëve që janë larguar kur është bërë asfaltimi i rrugës | Pranohet  | Do të vendosen nga Drejtoria për Shërbime Publike |
| 8. Të bëhet pagesa për kryetarët e këshillave lokale | Pranohet pjesërisht  | Meqë me Ligjin e ri të pagave ndalohet çdo pagesë tjetër e komisioneve përveç KPF-së dhe KK-së, na është pamundësuar pagesa e kryetarëve të këshillave lokal, megjithatë Drejtoria e Administratës ka bërë propozim-vendimin në Kuvend që të lejohet pagesa e kryetarëve të këshillave lokale dhe nuk kemi pranuar aprovim të ligjshmërisë nga MAPL dhe Ministria e Financave.  |
| 2. | 1. Asfaltimi i rrugës “Fehmi Bunjaku” në fshatin Samadrexhë, rreth 350m | Bekim Sopjani, nga fshati Samadrexhë | Pranohet | Kjo rrugë është në prioritet |
| 3. | 1. Rregullimi i trotuarit nga lagjja Sejdiu në Pantinë e deri në Oshlan  | Hamdi Shyti, përfaqësues i fshatit Oshlan | Pranohet | Komuna mund ta planifikoj rregullimin e trotuarit për vitet e ardhshme  |
| 2. Ndriçimi ne fshatin Oshlan |  | Pranohet | Komuna e Vushtrrisë është duke e shtrirë rrjetin e ndriçimit në të gjitha fshatrat |
| 3. Vendosja e tabelës me emrin e vendbanimit-Oshlan | Pranohet | Tabela do të vendoset nga Drejtoria për Shërbime Publike |
| 4.  | 1. Rregullimi i rrugës që dërgon në fshatin Skoçan | Rasim Lahu, përfaqësues i fshatit Skoçan | Pranohet  | Asfaltimi i kësaj rruge është në prioritet për vitet 2024-2026 |
| 5. | 1. Ndriçimi në fshatin Beçiq | Ramadan Rashani, banor i fshatit Beçiq | Pranohet  | Komuna e Vushtrrisë është duke e shtrirë rrjetin e ndriçimit në të gjitha fshatrat |
| 6. | 1. Të largohen pengesat e vendosura nga një person privat në rrugën “Lavdim Shaqiri” në fshatin Bukosh | Zymer Musa, banor i fshatit Bukosh | Pranohet pjesërisht  | Pengesat e vendosura do të largohen, mirëpo prona ku është asfaltuar rruga është pronë private çka e vështirëson intervenimin nga komuna |
| 7. | 1. Ofrimi i ndihmës nga Komuna e Vushtrrisë për rregullimin e serës së dëmtuar nga erërat e forta | Fikrete Krasniqi, banore e fshatit Maxhunaj | Pranohet | Komuna e Vushtrrisë ka themeluar ekip për vlerësimin e dëmeve dhe pas verifikimit do të ndihmohen të gjithë ata që kanë pësuar nga erërat e forta |
| 8. | 1. Vërshimet po ndodhin për shkak që janë prishur shtretërit e lumenjve | Beqir Beqiri, banor nga Vushtrria | Pranohet | Komuna e Vushtrrisë në vazhdimësi është duke bërë pastrimin dhe zgjerimin e shtretërve të lumenjve me qëllim të shmangies së vërshimeve |

Bashkangjitur me këtë raport mund të gjeni:

1. Ftesën për takim publik
2. Listat e nënshkrimeve të qytetarëve pjesëmarrës në takimin publike

Raporti është përgatitur nga:

Mirjeta Duraku-Zyrtare për Informim dhe Monitorim të Mediave

\_\_\_\_\_\_\_\_\_\_\_\_\_\_\_\_\_\_\_\_\_